### Beslutningstema

I denne sag skal der træffes beslutning om frigivelse af midler til renovering af broer.

### Historik

Broer og bygværker i kommunen bliver systematisk gennemgået og reparationsarbejder løbende udført. På et givet tidspunkt er almindeligt vedligehold imidlertid ikke nok, og der skal derfor laves et mere gennemgribende renoveringsarbejde.

### Sagsfremstilling

Broerne, reg.nr. 83, John Jespersen og reg.nr. 55, Jytte Dahl har enslydende problemstillinger med mangelfuld fugtisolering og kraftige betonskader i bærende overbygning, ved kantbjælker og ende-understøtninger.

Begge broer trænger til renovering med samme renoveringsprincipper og løsninger, herunder en omisolering, diverse betonreparationer og ny asfaltbelægning.

### Økonomi

Der er i budget 2025 afsat 1,798 mio. kr. til anlæg 996, Renovering af broer

### Indstilling Direktøren for Teknik/Miljø, Service og Beskæftigelse indstiller,

at der gives en anlægsbevilling på 1,798 mio. kr., og

at rådighedsbeløbet frigives, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget den 4. november 2025, pkt. 13:**

Indstillingen anbefales.

**Beslutning fra Økonomiudvalget den 20. november 2025 pkt. 22:**

Indstillingen anbefales.

### Beslutning

Indstillingen godkendt.

Keld Henriksen (V) deltog ikke i mødet.